השיר הופיע לראשונה במקום הראשון במצעד בילבורד הוט 100 האמריקאי, והיה לשיר השני של הארלו (ושיר הסולו הראשון שלו) שהגיע לראש המצעד, אחרי שעשה זאת לראשונה בשנת 2021 עם ליל נאז X בשירם "Industry Baby". בנוסף היה זה שירו הראשון שנכנס ישירות לראש המצעד. השיר הגיע לראש המצעדים גם באוסטרליה, קנדה וניו זילנד, למקום השני באוסטריה, גרמניה, אירלנד, ליטא, דרום אפריקה, שווייץ והממלכה המאוחדת, ולעשרת המקומות הראשונים בדנמרק, פינלנד, הולנד, נורווגיה ושוודיה.
רקע וכתיבה.
ב-1 באפריל 2022 הארלו פרסם קטע קצר מתוך השיר ברשתות החברתיות, וכתב "מה דעתכם על זה [בתור השיר] הבא?". הקטע הפך לוויראלי ברשת החברתית טיקטוק, ומשתמשים רבים נהנו מה"אנרגיות הקיציות" של השיר. הקטעים בהם נעשה שימוש בשיר צברו סכום כולל של 28.8 מיליון צפיות, כבר לפני יציאתו לאור.
בשיר הארלו שר על "המסע שלו להצלחה" וגם "מאיית מה מחכה לשותפו למסע" לרקע מנגינת פסנתר עדינה, שלאחריה הארלו שר, בשינוי של כמה מילים, את פזמון השיר "Glamorous" של הזמרת פרגי. השיר כולל גם אזכור לשחקן סדרת הטלוויזיה האמריקאית "אופוריה", אנגוס קלאוד.
וידאו קליפ.
הווידאו קליפ לשיר פורסם יחד עם יציאת האלבום Come Home the Kids Miss You, ב-6 במאי 2022. חלקים בקליפ מופיעים בשחור-לבן, ומשתתפת בו הזמרת הברזילאית אניטה בהופעת קמאו.
הופעות חיות.
ב-15 במאי 2022, הארלו הופיע עם "First Class" בטקס פרסי המוזיקה של בילבורד. ב-26 ביוני, הוא הופיע עם השיר בטקס פרסי ה-BET יחד עם הזמרת האמריקאית ברנדי נורווד, שהוציאה לאור חודש קודם לכן גרסת פריסטייל אינסטרומנטלית של השיר. ב-28 באוגוסט 2022, הארלו הופיע עם השיר בטקס פרסי הוידאו קליפים של MTV לשנת 2022, כאשר אירח את הזמרת האמריקאית פרגי ושרו בנוסף את שירה של פרגי "Glamorous". מגזין "בילבורד" סקר את מופעי טקס המוזיקה ודירג את הופעתם במקום החמישי.
הצלחה מסחרית.
"First Class" נכנס לראש מצעד בילבורד הוט 100 האמריקאי, והיה לשיר ההיפ-הופ הראשון באותה שנה שהגיע לראש המצעד. עד כה הוא היה השיר המצליח ביותר בשנת 2022 מבחינת השמעות שבועיות בשירותי הסטרימינג, והשיר עם שבוע הפתיחה הטוב ביותר מאז "Way 2 Sexy" של דרייק בהשתתפות פיוצ'ר ויאנג ת'אג, מספטמבר 2021. השיר שהה שלושה שבועות לא-רצופים במקום הראשון במצעד, והגיע למקום הראשון גם במצעד שירי הרדיו, והיה לשירו הראשון של הארלו שהגיע לראש מצעד זה.
השיר זכה להצלחה רבה גם במצעדים במדינות אחרות. הוא נכנס לראש מצעד ה-ARIA באוסטרליה, והיה לשירו הראשון של הארלו שהגיע למקום הראשון במדינה. הוא נכנס למקום הראשון גם בניו זילנד, והיה לשיר הסולו הראשון של הארלו שמגיע לראש המצעד ולשיר השני שלו באופן כללי, בנוסף לשיתוף הפעולה שלו עם ליל נאז X ב-"Industry Baby". השיר נכנס למקום הראשון במצעד קנדה הוט 100, והיה לשירו הראשון בראש מצעד זה. בנוסף, השיר הגיע למקום השני באוסטריה, אירלנד, גרמניה, דרום אפריקה, הממלכה המאוחדת וליטא, והגיע לעשירייה הראשונה בדנמרק, הולנד, נורווגיה, פינלנד, שוודיה ושווייץ.
ארץ זיס
ארץ זיס או ארץ סוס (באנגלית: Suess Land) היא חצי אי, בארץ המלך כריסטיאן העשירי, באזור מזרח גרינלנד שבגרינלנד. מבחינה מנהלתית חצי האי ארץ זיסהוא חלק מהפארק הלאומי צפון מזרח גרינלנד.
היסטוריה.
מקור השם.
שמו של חצי האי ניתן לו על ידי א. ג. נת'ורסט (A.G. Nathorst).
חצי האי נקרא על שם הגאולוג האוסטרי אדוארד סוס, בזמן המיזם שלו (בשנת 1899) לחיפוש אחר עקבות של משלחת אנדרה (Andrée expedition) האבודה. נת'ורסט תרגם בעבר ספר מאת אדוארד סוס לשוודית.
גיאוגרפיה.
לארץ זיס שטח הררי, אלפיני. חצי האי ממוקם ממערב ליימר (אי), מדרום לארץ אנדריי, מצפון לארץ לייל, ומצפון-מזרח לגלטשרלנד.
ארץ זיס גובלת במערבה בפיורד קיירולף;
ארץ זיס גובלת בצפונה בפיורד קייזר פרנץ יוזף;
ארץ זיס גובלת בצפון-מזרח במצר אנטארקטיק;
ארץ זי גובלת בדרומה בפיורד קמפה ובפיורד דיקסון;
מצר יבשה צר, בדרום-מערב ארץ זיס מקשר את ארץ זיס לארץ גודאנת'.
בחצי האי ארץ זיס מצויים מספר קרחונים, ובהם:
ארץ סוס
פיתופתולוגיה
לאסלו קוזמה
לאסלו קוזמה ( בהונגרית: László Kozma; 28 בנובמבר 1902, מישקולץ –9 בנובמבר 1983, בודפשט) היה מהנדס חשמל יהודי-הונגרי, פרופסור באוניברסיטת בודפשט לטכנולוגיה וכלכלה. הוא היה בין חלוצי המחשוב וקיבל על כך פרס של IEEE בשנת 1996.
ביוגרפיה.
לאסלו קוזמה נולד למשפחה יהודית במישקולץ. בשנת 1921 הוא לא הצליח להתקבל ללימודי הנדסה בבודפשט בגלל מגבלות שהוטלו על קבלת יהודים. תקופה מסוימת הוא עבד כחשמלאי. בשנים 1925–1930 הוא למד באוניברסיטה טכנולוגית בברנו אותה סיים עם תואר בהנדסת חשמל. הוא התחל לעבוד בסניף של International Telephone &amp; Telegraph באנטוורפן. הוא עסק בתחום טלפוניה. בשנת 1942 קוזמה חזר להונגריה. ובשנת 1944 קוזמה גורש למאוטהאוזן.
קוזמה חזר להונגריה באוגוסט 1945 במצב פיזי ירוד. הוא התקבל לעבודה בחברת חשמל מקומית כמהנדס חשמל. בשנת 1949 הוא נעצר על ידי השלטונות ונשפט ל-15 שנות מאסר משפט ראווה. הוא שוחרר בשנת 1954 תוך טיהור שמו וביטול כל האשמות. הוא התקבל לאוניברסיטת בודפשט לטכנולוגיה וכלכלה, מונה לפרופסור ועבד בה עד לשנת 1972. בשנים 1960–1963 הוא היה דיקאן של פקולטה לחשמל.
בשנים 1955–1957 קוזמה הוביל בניית מחשב הונגרי ראשון MESZ–1. המחשב היה בעל יכולת תכנות והיה ציון דרך בפיתוח תעשיית המחשוב ההונגרית.
בשנת 1976 הוא התקבל כחבר מלא לאקדמיה ההונגרית למדעים (היה חבר בהתכתבות משנת 1961).
על הישגיו בתחום המדע וטכנולוגיה קוזמה קיבל פרס קושוט בשנת 1948 ופרסים הונגרים נוספים. בשנת 1996 הוענק לו פרס "חלוצי המחשב" של IEEE.
במהלך עבודתו באוניברסיטה הוא כתב מספר ספרים, לרבות ספר על טכנולוגיה חדשה עם אישטוואן ברטה.
עם חברים כאלה
עם חברים כאלה (בצרפתית: Le Bonheur des uns...) הוא סרט צרפתי בבימויו של דניאל כהן, שיצא לאקרנים ב-2020. זהו עיבוד קולנועי למחזהו "האי הצף" .
תמצית העלילה.
לאה, מארק, קארין ופרנסיס הם חברים ותיקים, רגילים לבלות בצוותא, כשכל אחד מהם מוצא את מקומו בחבורה. ההרמוניה נסדקת כשלאה, הדיסקרטית שבהם, כותבת רומן שהופך לרב מכר. במקום לשמוח בשמחתה, קנאות וחשבונות מהעבר צצים אל פני השטח וחושפים את הפן האנושי והשברירי כל כך של הרקמה האנושית.
קבלה.
קופות.
הסרט יוצא ב-9 בספטמבר 2020 ב-465 בתי קולנוע, ורשם 19,482 צופים ביומו הראשון .
לאחר סוף השבוע הראשון, הסרט צבר 77,339 צופים. השבוע הראשון נסגר עם 95,111 צופים.
ירידה של 25.5% מציינת את השבוע השני בבתי הקולנוע עם 70,841 צופים עם 165,952 צופים בשבועיים.
למרות שהוקרן ב-80 בתי קולנוע נוספים, סוף השבוע השלישי הסתמן בירידה נוספת של 29.6%, עם 49,867 צופים נוספים .
היו כ-265,552 צופים מצטברים בסוף השבוע הרביעי.
ביקורות.
בצרפת, אתר "Allociné" חישב ממוצע של ביקורות עיתונות בציון של מתוך 11 ביקורות עיתונות..
לדברי מתיאס פינגווילי מהאתר Ecran Large, " למרות התחלה מעט עצלנית ומאוד תיאטרלית, הקומדיה של דניאל כהן ממריאה בהדרגה, בזכות הגיבורה החביבה שלה וחבריה הגרוטסקים. הסרט בהחלט יגרום לכם לצחוק ובהחלט ישכנע את כל היוצרים המתהווים לחזור לכתוב..." .
לדברי פאולין קנרדסון מהעיתון "Le Parisien", " למרות צוות חמישה כוכבים - ברניס בז'ו, וינסנט קאסל, פלורנס פורסטי ופרנסואה דמיאנס - הסרט הצרפתי הקריקטורלי הזה ללא ניואנסים לא מצליח לשכנע. בושה.
לחץ מים
אישה טרנסית
אישה טרנסית היא אישה שזוהתה כזכר בלידתה. נשים טרנסיות שזהותן המגדרית היא נשית עשויות לחוות דיספוריה מגדרית, ועשויות לעבור שינוי; תהליך זה כולל בדרך כלל טיפול הורמונלי חליפי ולעיתים ניתוח להתאמה מגדרית, כדי לשנות את מראהן באופן שתואם את זהותן המגדרית, ויכול להקל ולפתור תחושות של דיספוריה מגדרית. נשים טרנסיות יכולות להיות הטרוסקסואליות, ביסקסואליות, לסביות, א-מיניות, או להזדהות עם הגדרות אחרות (כגון קווירית).
המונח "אישה טרנסג'נדרית" אינו תמיד נרדף למונח "אישה טרנסקסואלית", על אף שהמונחים משמשים לרוב באותה משמעות. טרנסג'נדר הוא מונח מטרייה הכולל סוגים שונים של אנשים עם שונות מגדרית (כולל טרנסקסואלים).
נשים טרנסיות מתמודדות עם אפליה משמעותית בתחומים רבים, בין היתר בתעסוקה ובגישה לדיור, ומתמודדות עם אלימות פיזית ומינית ופשעי שנאה, לרבות מצד בני זוג; בארצות הברית, האפליה היא חמורה במיוחד כלפי נשים טרנסיות שהן בנות מיעוט גזעי, שלעיתים קרובות מתמודדות עם הצטלבות של טרנספוביה וגזענות.
סקירה כללית.
נשים טרנסקסואליות וטרנסג'נדריות עשויות לחוות דיספוריה מגדרית, מצוקה הנובעת מהסתירה בין הזהות המגדרית שלהן לבין המין שהן זוהו בו בלידה (יחד עם התפקיד המגדרי הנלווה או מאפייני המין העיקריים והמשניים).
נשים טרנסקסואליות וטרנסג'נדריות עשויות לעבור שינוי. מרכיב עיקרי במעבר הרפואי של נשים טרנסיות הוא טיפול הורמונלי חליפי באסטרוגן , הגורם להתפתחות מאפייני מין משניים נשיים (שדיים, חלוקה מחדש של שומן הגוף, יחס מותניים-ירכיים נמוך יותר וכו'). טיפול זה, יחד עם ניתוח להתאמה מגדרית, יכול להקל על האדם מהדיספוריה המגדרית.
טרמינולוגיה.